5. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 275938/6304 της 16 Ιουλ./4 Αυγ.  1970 (ΦΕΚ Β΄ 553) Περί απαγορεύσεως ενσακκίσεως σουλτανίνας εντός σάκκων εξ ινών Αγαύης της Αμερικανικής κλπ. Έχοντες υπ’ όψει: 1)Τας διατάξεις του άρθρ. 19 του Νόμ. 4035/1960 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». 2)Παράπονα εκ του εξωτερικού α)δι’ ανεύρεσιν ινών Αγαύης της Αμερικανικής εντός κιβωτίων σταφίδος σουλτανίνας και β)διαπίστωσιν πλειστάκις ξένων δυσαρέστων φαρμακευτικών οσμών. 3)Πληροφορίας μας ότι χρησιμοποιούνται υπό παραγωγών κενοί σάκκοι λιπασμάτων, γεωργικών φαρμάκων, ή άλλων χημικών υλών προς ενσάκκισιν σταφίδος σουλτανίνας και 4)Την ανάγκην προστασίας της φήμης της σταφίδος σουλτανίνας εις τας αγοράς του εξωτερικού, αποφασίζομεν: 1)Απαγορεύομεν: α)Την χρησιμοποίησιν σάκκων εξ ινών Αγαύης της Αμερικανικής προς ενσάκκισιν της σταφίδος σουλτανίνας. β)Την χρησιμοποίησιν σπάγκων εξ ινών Αγαύης της Αμερικανικής προς επιδιόρθωσιν ή συρραφήν του στομίου σάκκων με σταφίδα σουλτανίναν και γ)Την χρησιμοποίησιν δι’ ενσάκκισιν του ως άνω προϊόντος κενών σάκκων λιπασμάτων, γεωργικών φαρμάκων, ή και λοιπών χημικών υλών επιβλαβών εις την υγείαν του ανθρώπου ή και μεταδιδουσών δυσαρέστους οσμάς. 2)Απαγορεύομεν εις την Κ.Σ.Ο.Σ. τους εξαγωγείς και τους πάσης φύσεως εμπόρους και αγοραστάς παραγωγικών σταφίδων όπως παραλαμβάνουν σταφίδας σουλτανίνας ενσακκισμένας κατά τα ως άνω και 3)Εντελλόμεθα όπως οι γεωπόνοι ποιοτικοί ελεγκταί παρακολουθούν και απαγορεύουν την εξαγωγήν σταφίδων σουλτανίνων με υπολείμματα ινών Αγαύης της Αμερικανικής ή με υπολείμματα φυτοφαρμάκων, λιπασμάτων ή και άλλων χημικών υλών επικινδύνων εις την υγείαν του ανθρώπου, ή και μεταδιδουσών δυσαρέστους οσμάς. Η ισχύς της παρούσης άρχεται από της προσεχούς παραγωγικής περιόδου ήτοι από 1 Σεπτ. 1970. Η παρούσα δημοσιευθήτω δια της Εφημερίδος της Κυβερνήσεως. 16.Θ.ε.3-5 Σουλτανίνα 